
Celeberrimus  Cullenus  hunc  morbum  posuit 
in  classe  Pyrexiarum  et  ordine  Profluviorum,  et 
sic  definiit,  “  Pyrexia  contagiosa,  dejectiones  fre¬ 
quentes  mucosae  vel  sanguinolentae,  retentis  ple¬ 
rumque  faecibus  alvinis,  tormina,  tenesmus.” 

Recentiores  dubitant  num  haec  definitio  sit 
vera,  nam  quoad  primam  ejus  partem  dubitatur  an 
morbus  contagione  disseminari  possit ;  et  quidam 
primi  nominis  scriptores  de  hac  re  varie  sentiunt. 


DE  DYSENTERIA. 


Aliquot  abhinc  annis  dysenteria  grassabatur  inter 
milites  cujusdam  cohortis  quae  in  urbe  Hibernica 
Cork  hybernavit.  Chirurgus  voluit  experiri 
utrum  morbus  esset  contagiosus,  et  in  hunc  finem 
eadem  fistula  usus  est  in  administrandis  enemati- 
bus  tam  dysentericis  quam  iis  qui  eo  morbo  non 
laborabant.  Nemo  autem  a  fistula  infectione  cor¬ 
reptus  est,  quamvis  illota  in  plurimorum  intestina 
recta  immissa  esset.  Egomet  saepius  vidi  aegros 
diversis  morbis  laborantes,  qui  in  eodem  nosocomii 
cubiculo  cum  dysentericis  cubuere,  nec  tamen  ab 
iis  morbum  contraxerunt.  Illic  autem  mundities 
maxime  culta  est,  quod  si  aliter  res  se  habuisset, 
posset  contagio  oriri  a  humanis  effluviis  abunde 
collectis,  et  inde  vitiatis.  Nec  tamen  audeo  dicere 
dysenteriam  nusquam  gentium  esse  contagiosam  ; 
in  maxima  enim  reverentia  habeo  eorum  nomina 
qui  putant  eam  aliquando  a  tali  causa  oriri.  Et 
diffidentia  mihi  crescit  reputando  alios  esse  morbos 
membranae  mucosae,  qui,  quamvis  raro,  tamen 
nonnunquam  a  contagione  originem  habent ;  quo¬ 
rum  exempla  sunt  Catarrhus  et  Ophthalmia. 
Hoc  tantum  dicere  volo,  morbum  non  esse  conta¬ 
giosum,  qualis  in  his  regionibus  vulgo  spectatur, 
nisi  cum  febre  continua  sit  conjunctus. 

Quod  ad  eam  partem  definitionis  Culleni  at¬ 
tinet,  quae  faeces  spectat  alvinas,  de  ejus  veritate 
haud  constat  inter  medicinam  facientes,  saepissiipe 

enim  nulla  scybala  occurrunt  in  dejectionibus.  In¬ 
de  colligi  potest  theoriam  morbi  quae  spectat  ac¬ 
cumulationem  faecum  tanquam  proximam  ejus 
causam  minime  esse  veram.  Et  si  res  bene  per- 
pendeatur,  forsitan  apparebit  in  hoc  casu  sicut  in 
multis  aliis,  unum  ex  effectibus  sumptum  esse  pro 
causa.  Hac  vero  disputatione  missa,  liceat  mihi 
dicere  quod,  retentis  faecibus  alvinis,  earum  ex¬ 
pulsio  multum  afferat  levaminis,  sive  spontanea  sit, 
seu  arte  effecta  ;  et  praecipue  quod  minuat  fre¬ 
quentiam  dejectionum,  tormina  et  tenesmum. 


Morbus  aliquando  sensim  accedit.  Vagi  do¬ 
lores  abdominis  aegrum  infestant,  plures  dies  ante¬ 
quam  symptomata  dysenterica  sese  exhibeant. 
Dein  vero  manifesta  fit  pyrexia.  Rigores,  tor¬ 
mina,  frequens  desidendi  cupiditas,  et  desiderium 
continuandi  conatus,  quo  alvus  dejiciatur,  aegrotum 
exagitant.  Sensus  quoque  adest  quasi  intestina 
adhuc  plena  essent,  et  aliquid  retinerent  quod  eva¬ 
cuari  non  posset. 

Cutis  arida  est  et  calor  ejus  auctus,  aliquando 
pungens.  Dejectiones  ab  initio  sunt  liquidae, 
primo  nullam  aliam  subeuntes  mutationem.  Ple¬ 
rumque  mucosae  sunt,  et  nonnunquam  primo  etiam 
die  morbi  sanguinolentae.  Haud  raro  inter  pri¬ 
ma  symptomata  morbi,  urget  nausea  cum  abdomi¬ 
nis  teneritate.  Febris  est  synocha  per  totum  mor- 

bum,  aliquando  est  typhoidea  fere  ab  initio.  In 
his  casibus  typhus  fortasse  dysenteriae  supervenie¬ 
nt  ;  mihi  enim  haud  facile  intellectu  est  quomodo 
typhus  possit  esse  symptoma  dysenteriae  nisi  eo¬ 
rum  opinio  admittenda  est,  qui  omnem  febrem 
symptomaticam  esse  putant  :  quibus  vero  haud- 
quaquam  assentior. 

Aliquando  incipit  morbus  a  diarrhoea,  quae 
postea  in  dysenteriam  vertitur.  Tunc  intestina 
irritantur  et  eorum  mucus  abstergitur,  qua  causa 
morbus  oriri  videtur.  Os  foedum  est,  et  de  sensu 
ingrato  queritur  aeger.  Lingua  albida  est  muco¬ 
que  obducta,  aliquando  vero  per  totum  fere  morbum 
naturalis  est,  cujus  exemplum  vidi  in  dysenteria 
chronica.  Dejectiones  subinde  caseum  referunt, 
vel  lacti  similes  sunt ;  progrediente  vero  morbo, 
saniosae,  fuscae  vel  nigrae  fiunt,  dum  foetorem  ex¬ 
halant  intolerabilem.  Lingua  quoque  fit  scabra, 
arida,  et  nigra,  vomitus  est  subinde  materiae  quae 
solito  redditur  per  anum.  Materia  sic  rejecta 
magis  minusve  biliosa  est,  raro  vero  stercorea. 
Si  morbus  vetustus  sit,  pus  evacuatur  et  aliquando 
etiam  vermes  intestinales.  Aphthae  in  faucibus 
apparent,  et  in  linguae  marginibus,  dum  radices 
dentium  crustula  nigra  obducuntur.  Morte  ap¬ 
propinquante  varia  debilitatis  symptomata  sese 
exhibent.  Purgatio  adest  lienterica  :  pulsus  fit 
valde  frequens,  parvus  et  irregularis.  Cutem  hu- 

mectat  sudor  gelidus,  glutinosus,  nec  generalis, 
cessat  pulsus  et  vita  ipsa  cito  extinguitur. 

Febre  miti  existente  ab  initio,  vel  penitus  soluta, 
morbus  in  plures  hebdomadas  vel  etiam  in  menses 
saepe  producitur.  In  hoc  casu  saepe  lethalis  est, 
dysenteria  recrudescente,  et  inflammatione  sympto¬ 
matica  redeunte.  Haud  raro  sponte  cessat  mor¬ 
bus,  frequentia  sellarum  minuta,  torminibus  et  te¬ 
nesmo  ultro  decedentibus,  dum  interea  dejectiones 
redeunt  naturales.  At  in  aliis  diu  perstat  cum 
signis  mitibus,  et  tandem  in  diarrhoeam  desinit. 

Hic  morbus  plerumque  oritur  aestivo  vel  au¬ 
tumnali  tempore,  post  solis  ardores,  praesertim  si 
arida  simul  et  calida  sit  tempestas ;  ideoque  magis 
grassatur  in  regionibus  calidis  quam  in  frigidis. 
Corpus  nimio  calore  laxum  et  irritabile  factum 
mutatione  tempestatis  subita  facile  afficitur,  et  sic 
perspiratio  supprimitur.  Primus  igitur  frigoris 
effectus  est  calorici  a  cute  abstractio,  et  sanguinis  a 
vasis  extremis  repulsio.  Sudore  suppresso,  si 
urina  majore  copia  non  reddatur  (quod  in  his  casi¬ 
bus  fere  evenire  solet)  sanguis  ad  aliquod  viscus 
internum  vertitur,  et  oritur  inflammatio,  quae  soli¬ 
tum  suum  cursum  perficit ;  aut  sanguis  in  venis 
internis  cumulatur,  unde  cor  tandem  ad  actionem 
praeternaturalem  excitatur.  Ratio  autem  affectio¬ 
nis  viscerum  abdominalium  ab  hac  causa  ortae,  vi- 

detur  esse  eorum  debilitas  hac  anni  tempestate. 
Nam  victu  insalubri  et  coelo  humido,  adeo  infirma 
fiunt,  ut  vi  quavis  toti  corpori  illata  magis  laedan¬ 
tur  quam  quodvis  aliud  viscus  :  praeterea  tam  arc¬ 
tus  est  consensus  inter  cutem  et  membranam  mu¬ 
cosam  intestinorum,  ut,  sudore  suppresso  et  san¬ 
guine  versus  hanc  directo,  secretiones  inde  augean¬ 
tur,  et  morbosae  fiant. 

Post  mortem  examinationes  habitae  ostendunt 
morbi  sedem  esse  tunicam  intestinorum  mucosam. 
Tria  genera  mutationum  morbidarum  a  scriptori- 
•  bus  enumerantur.  Scilicet,  tunica  interna  est  ma¬ 
gis  vascularis,  aut  villi  sunt  abrasi,  aut  denique 
membrana  mucosa  densior  fit,  et  ulcerata.  Punica 
interna  crassescit,  si  morbus  in  longum  produca¬ 
tur  ;  et  inflammatio  sese  ostendit  in  ventriculo,  je¬ 
juno,  et  ileo,  sed  magis  est  conspicua  in  intestinis, 
colo  et  recto.  Primo  superficiem  tantum  ulcera 
afficiunt,  postea  vero  musculorum  fibras  nudant  in¬ 
testinalium.  Rectum  versus  intestinum  plura  sunt 
ulcera,  et  magis  profunda.  Pringle  tubercula 
parva  plane  memorat  quae  in  majoribus  vidit  in¬ 
testinis,  et  quae  similitudinem  habebant  variolae 
confluentis.  Haec  symptomata  saepius  occurrunt 
quam  olim  putabatur.  Rarius  forsitan  observata 
sunt  propter  mucum  et  sanguinem,  quae  intestina 
in  hoc  morbo  adeo  obducunt,  ut  haud  facile  videri 
possint.  Ejusdem  esse  naturae  videntur  quibus- 

clam  cum  tuberculis,  quae  in  pulmonibus  forman¬ 
tur.  Ulcera  intestinalia  varias  exhibent  formas. 
Margines  aliquando  sunt  tumidi,  nonnunquam  ve¬ 
ro,  nil  tumidiores  quam  sana  intestinorum  fabrica. 
Ulcerum  cavitates  et  margines  saepe  sunt  laceri, 
quandoque  autem  laeves,  et  speciem  exhibent  quasi 
scalpello  sint  excisi,  ut  Baillie  expresse  memorat. 
Saepe  per  magnam  tubi  intestinalis  partem,  prae¬ 
cipue  in  parte  ejus  inferiore,  tunica  interna  laxa  et 
lacera  videtur  propter  ulcerationis  erosionem.  Si 
celeriter  procedat  ulceratio,  tunicas  intestini  perfo¬ 
rat,  et  faecibus  per  abdomen  diffusis,  mors  necessa¬ 
rio  sequitur.  Hoc  tamen  raro  accidit,  saepius 
enim  pars  intestini  affecta  alteri  tractus  parti  per 
inflammationem  agglutinatur,  aut  alicui  e  visceri¬ 
bus  contiguis,  et  sic  inter  se  communicant.  Intes¬ 
tinum  colon  saepe  observatum  est  in  contracto  sta¬ 
tu,  et  eodem  tempore  tunicae  internae  densae  et 
durae  videbantur.  Aliquando  etiam  plenae  sunt 
concretionibus  lymphae  coagulabilis,  praecipue  si 
morbus  sit  vetustus.  Si  diu  commorata  sit  dysen¬ 
teria,  tunica  interna  aliquando  ita  destruitur  ut  vix 
distingui  possit. 

De  statu  hepatis  in  hoc  morbo  varie  sentiunt 
auctores.  Dicunt  quidam  semper  esse  sanum,  alii 
vero  penitus  esse  morbo  implicitum.  Utraque  for¬ 
sitan  sententia  quadantenus  vera  est,  et  discrepan¬ 
tiae  conciliari  possint,  supponendo,  quod  auctor 

quisque  vere  descripsit  quae  in  dissectionibus  obser¬ 
vaverit.  Existimare  autem  dysenteriam  oriri  a  statu 
hepatis,  eo-  quod  isti  morbo  quandoque  implicitum 
sit  hoc  viscus,  mihi  quidem  minime  rationi  consen¬ 
taneum  videtur.  In  dissectionibus  quibus  ego  ad¬ 
fui,  hepar  vix  unquam  visum  est  a  sana  structura 
mutatum,  in  paucis  vero  densius  esse  repertum  est. 
Cursus  sanguinis  per  istud  viscus  impeditus,  san¬ 
guine  tinctarum,  ut  quidam  putant,  rationem  reddit 
dejectionum.  At  facilis  est  explicatio  fabricae  hepa¬ 
ticae  laesae,  quin  laesio  ista  credatur  esse  causa  dy¬ 
senteriae.  Nam  pauci  sunt  etiam  ex  maxime  sa¬ 
nis  in  quibus  non  existat  morbus  alicujus  partis 
corporis,  saltem  in  stadio  suo  primo.  Inde  si  in¬ 
vadat  inflammatio  magnam  tubi  partem  intestinalis, 
qui  cum  reliquis  visceribus  tam  arctum  habet  con¬ 
sensum,  haud  mirandum  est  quod  partes  prius  af¬ 
fectae  in  actionem  morbidam  excitantur.  Dene  no¬ 
tum  est  eorum  hepar  esse  morbidum  qui  nimio  po¬ 
tui  mdulgent  liquorum  inebriantium,  et  piaeterea 
tales  frequenter  dysenteria  laborare.  His  rationi¬ 
bus  bene  perpensis  facile  apparebit  hepatis  affectio¬ 
nem  accidentalem  esse,  minime  vero  spectandam 
ut  causam  morbi  proximam. 

Difficile  est  aliquando  dysenteriam  a  diarrhoea 
dignoscere.  Saepe  enim  aut  incipit  a  diai  rhoea,  aut 
in  eam  desinit.  Dysenteria  autem  distingui  potest 
pyrexia  et  dejectionibus  sanguinolentis  quae  desunt 

in  diarrhoea.  In  hac  dejectiones  constant  ex  faeci¬ 
bus,  in  illa  vero  nil  dejicitur  praeter  mucum.  Ab 
enteritide  dignoscenda  est  subita  doloris  invasione, 
dyspnoea,  absentia  dejectionum  mucosarum  et  alvi 
duritie,  quae  adsunt  in  enteritide.  Colica  differt  a 
dysenteria  pyrexiae  absentia,  torminibus  circa  um¬ 
bilicum  torquentibus,  retractione  abdominis,  alvi 
astrictione  et  dolore  pressura  minuto.  Spasmi 
surarum,  vomitus  materiae  biliosae  cum  dejectio¬ 
nibus  ejusdem  et  apyrexia  choleram  distinguunt 
ab  hoc  nostro  morbo.  Haemorrhoides  internas 
comitantur  dejectiones  sanguinolentae  et  tenesmus 
quae  dysenteriam  referunt.  Hic  vero  dolor  in 
parte  infima  intestini  recti  situs  est,  faeces  sunt 
naturales.  Praeterea  nos  adjuvat  morbi  historia 
in  dijudicando  de  ejus  natura. 

Recte  judicare  de  eventu  dysenteriae  difficilli¬ 
mum  esse  putatur.  Ex  eo  quod  materies  puru¬ 
lenta  in  dejectionibus  conspicitur,  inferri  non  po¬ 
test  adesse  ulcerationem.  Multo  magis  verisimile 
est  eam  secerni  ab  irritata  superficie  intestinorum 
sine  ulla  ulceratione.  Si  dolor  et  tenesmus  re¬ 
miserint,  dum  interea  anxietas  et  inquietudo  au¬ 
gentur,  cum  dejectionibus  foetidis  et  nigris,  et  fa¬ 
cie  Hippocratica,  magno  est  indicio  adesse  gan¬ 
graenam.  Si  febris  lenis  sit,  et  appetitus  non  pror¬ 
sus  deficiat,  si  dolores  non  sint  graviores,  nec  de¬ 
jectio  foetida,  si  macies,  debilitas,  et  anxietas,  ad- 

sunt  minores,  et  praecipue  si  aeger  bene  dormiat,  et 
cutis  ejus  sit  mollis  et  humida,  haec  omnia  fausta 
sunt  et  exitum  felicem  denotant. 

Causis  dysenteriae  consideratis  et  signis,  quae  post 
mortem  apparent,  facile  colligi  potest,  morbum  esse 
situm  in  membrana  intestinorum  mucosa,  et  in 
omnibus  suis  stadiis  esse  inflammatorium.  Sicut  in 
aliis  febribus  maxima  cura  opus  est  per  totum  ejus 
cursum.  Nam  tametsi  nullum  indicium  inflam¬ 
matorium  adsit  in  principio,  potest  tamen  oriri  vel 
subito  vel  sensim  in  morbi  progressu.  Inflam¬ 
matio  acuta,  vel  subacuta  esse  potest,  si  haec  sit, 
major  erit  duratio  morbi,  quam  si  sit  acuta.  Si 
in  dysenteria  adsit  desiderium  potus  frigidi  una 
cum  sensu  caloris  in  abdomine,  nausea,  flatu,  dysp¬ 
noea,  et  pulsu  celeri,  inflammatio  certe  expectanda 
est,  quamvis  caetera  ejus  signa  desint.  Si  sta¬ 
dium  oppressionis  morbo  praecedat  cum  cute  frigi¬ 
da,  inflammatio  erit  alicujus  visceris  abdominalis 
ab  excitatione  generali  inducta,  quae  oppressionem 
sequitur,  et  gradus  ejus  ab  excitatione  pendebit  ; 
si  haec  magna  sit,  inflammatio  erit  acuta,  sin  ali¬ 
ter  subacuta.  Secundum  hanc  theoriam  inflamma¬ 
tio  erit  potius  effectus  quam  causa  morbi.  Phae¬ 
nomenis  morbi  bene  perspectis,  fortasse  haec  opinio 
vera  esse  videbitur.  In  primo  enim  stadio  dum 
cutis  friget,  pro  inflammatione  atonia  adest  totius 
systematis  sanguiferi,  et  indicia  inflammatoria  tunc 


DE  DYSENTERIA. 


11 


demum  manifesta  fiunt,  quum  cor  et  arteriae  post 
stadium  oppressionis  excitentur. 

Dysenteria  e  duobus  stadiis  constare  videtur, 
quare  ut  bene  instituetur  curatio  medicum  oportet 
animum  adhibere  stadio  quod  praesens  sit  quum 
primum  arcessitur.  Dolendum  vero  est  quod, 
raro  in  primo  stadio  invitatur  medicus,  tunc  enim 
curatio  esset  facilis  et  remedia  efficacia  adhiberi 
possent. 

Consilia  medendi  in  hoc  stadio  sunt,  primo 
minuere  diathesin  phlogisticam  si  adsit,  dein  subi¬ 
gere  inflammationem  intestinorum,  et  denique  cor¬ 
rigere  secretiones  vitiatas.  In  secundo  stadio, 
constat  curatio  in  reprimendis  secretionibus  quae 
ortum  habent  in  laxitate  et  debilitate  intestinorum, 
vim  tonicam  dando  intestinis  et  robur  addendo 
aegro. 

Si  pyrexia  sit  vehemens  aeger  temperamenti 
sanguinei,  constitutio  ejus  sana,  pulsus  fortis  et 
durus  cum  dolore  abdominis,  sanguis  statim  ab  ini¬ 
tio  detrahendus  est.  Sic  enim  diathesis  phlogistica 
optime  amovetur  et  inflammatio  solvitur.  In  ple- 
risque  casibus  si  venarum  congestio  indicetur  ab 
initio,  sanguis  emittendus  est  sine  mora,  calore 
prius  aequaliter  distributo,  ope  balnei  calidi.  Nam 
si  congestiones  non  cito  dissipentur  causae  erunt 

excitationis  violentae,  aut  fabrica  partis  affectae 
forsitan  destruetur.  In  dysenteria  partes  duae  cu¬ 
ram  praecipuam  medici  poscunt  ;  scilicet,  mem¬ 
brana  mucosa  et  cutis  ;  vix  ullus  est  casus  hujus 
morbi  in  quo  haec  non  implicantur.  Si  ventriculus 
plenus  sit,  praesertim  si  eodem  tempore  febris  sit 
potius  vehemens,  una  cum  cute  arida  et  sicca, 
emetica  medicamenta  praecipue  adhibenda  sunt. 
His  vero  non  tantum  depletur  ventriculus,  sed 
etiam  sanguis  versus  cutem  dirigitur,  adeo  ut  fe¬ 
bris  mitior  evadat.  Parvis  dosibus  saepe  repetitis 
adhibenda  sunt,  ut  sic  per  pylorum  transeant  prius¬ 
quam  vomitus  excitetur.  Quod  si  symptomata 
ventriculi  oppressi  nimis  urgeant,  ab  iis  abstinen¬ 
dum  est.  In  hoc  morbo,  multum  refert  evitare 
quicquid  potest  ventriculum  et  intestina  irritare. 
Materies  morbida  igitur  evacuanda  est,  utrum 
enim  materia  acris  sit  causa  dysenteriae,  vel  ejus 
effectus,  semper  eam  comitatur.  Quidam  putant 
purgantia  multum  nocere,  ut  quae  irritationis  sint 
causa  intestinis,  ideoque  magna  cura  opus  esse  in 
iis  adhibendis.  Mihi  vero  aequum  esse  inferre  vi¬ 
detur,  intestina  inflammata  magis  irritatum  iri  a 
praesentia  materiei  acris,  quam  ab  actione  purgan¬ 
tium  lenium,  quae  ad  eam  expellendam  necessaria 
sint.  Dicunt  quidam,  intestinis  semel  bene  pur¬ 
gatis,  non  opus  esse  eorum  repetitione ;  quia  nul¬ 
lus  sumitur  cibus.  Nunc  vero  pro  certo  habetur, 
quod  adeps  in  tela  cellulosa  contentus  resorbetur,  et 

in  vasa  sanguinea  redit,  ut  nutritioni  inserviat, 
quo  munere  functus  per  intestina  evacuatur.  Inde 
oritur  macies,  quae  plerosque  morbos  acutos  diu 
moratos  comitatur. 

Dysenteria  varie  curata  est  a  variis  medicis. 
Curari  potest  venaesectione,  purgatione,  medica¬ 
mentis  e  mercurio  et  opio  compositis,  vel  purgan¬ 
tibus  et  sudorificis.  Incipiunt  quidam  ab  emetico  et 
post  horas  paucas  aliquod  opii  praeparatum  ad  ir¬ 
ritationem  sedendam,  datur.  Postero  die  sanguis 
detrahitur  ad  uncias  circiter  sedecim,  et  postea  do- 
sis  adhibetur  supertartratis  potassae,  quod  putatur 
vim  habere  astringentem  simul  et  purgantem,  eo 
quod  excessus  contineat  acidi.  Post  medicamenta 
purgantia  ;  laudantur  astringentia  et  opiata.  No¬ 
vi  praelectorem  qui  disserens  de  usu  opii  in  hoc 
morbo,  finem  semper  imposuit  lectioni,  dicendo 
“  opiata  sunt  adhibenda,”  quem  admodum  Roma¬ 
nus  orationem  finire  solebat.  “  Carthago  est  de¬ 
lenda.*  * 

Opiata  saepe  adhibentur  cum  magno  beneficio 
sub  forma  enematis.  Irritatio  recti  intoleranda 
eorum  usum  clare  indicat.  Si  vena  mature  incida¬ 
tur,  et  dein  repetatur  si  opus  sit,  dolor  abdomi¬ 
nis  mitigatur,  purgantia  et  medicamenta  ex  hydrar- 
gyro  magis  efficacia  fiunt,  morbus  redditur  bre¬ 
vior,  et  chronicas  affectiones  supervenire  impedit 

hic  modus  curandi.  Magna  irritabilitas  ventriculi 
indicium  est  certum  aliqua  e  visceribus  abdomina¬ 
libus  plena  esse  sanguine.  In  hoc  statu  plurimum 
levaminis  affert  venaesectio.  Incipiente  morbo  ex- 
cerceri  debet  sine  mora  vel  dubitatione,  sed  magna 
cura  observanda  est,  si  morbus  diutius  perstiterit, 
et  praecipue  si  symptomata  typhoidea  manifesta 
fiant.  Quod  si  symptomata  typhoidea  urgeant  in 
initio,  tunc  vires  opprimuntur  tantum,  non  vero  de¬ 
ficiunt,  ideoque  venaesectione  minime  abstinendum 
est.  Satis  sanguinis  prius  detracto,  calomelas  cum 
opio  adeo  adhibitum  ut  constitutio  ab  eo  afficiatur, 
optimum  esse  remedium  repertum  est,  praemissa 
tamen  evacuatione  intestinorum.  Plurimi  sunt 
casus  hujus  morbi,  in  quibus  maximum  adesse 
periculum  videbatur  ;  in  iis  tamen,  postquam  sub- 
murias  hydrargyri  usque  ad  ptyalismum  datum 
est,  fausta  symptomata  statim  exorta  supt.  Pu¬ 
tant  quidam  hydrargyri  efficaciam  in  hoc  morbo 
pendere  ab  exudatione  serosa  quam  excitat  e  tu¬ 
nica  intestinorum  interna,  qua  efficitur  solutio  in¬ 
flammationis.  Satis  constat  calomelas  efficacissi- 
mum  esse  in  subigenda  inflammatione  interna,  ut 
observatur  in  curatione  cynanches  trachealis,  et 
pneumoniae.  Modus  ejus  operandi  in  dysenteria 
haud  facile  intellectu  est.  Forsitan  ejus  operatio 
pendet  a  principio  quod  dicitur  contrariae  irrita¬ 
tionis,  et  effectum  suum  praestat,  excitando  in  syste¬ 
mate  actionem  novam  et  diversam  ab  ea  quae  mor- 

bum  constituit.  Habitus  tamen  corporis  peculiaris 
impedit  quo  minus  hydrargyrus  in  curatione  hujus 
morbi  sine  discrimine  adhibeatur.  Idem  morbus 
diversos  homines  afficiens  diversam  saepe  cura¬ 
tionem  postulat.  Stadia  diversa  ejusdem  morbi,  et 
mutationes,  quae  subito  occurrunt  in  ejus  decursu, 
monent  ne  medicamenta  continuentur  quae,  stadio 
priore  utilia  esse  videbantur.  Quemdam  egomet 
vidi  hydrope  laborantem  orto  e  debilitate,  qui 
sumpsit  calomelanos  tantum  grana  decem,  in  dosi- 
bus  intra  horas  quadraginta  octo  divisis,  in  quo  ta¬ 
men  ptyalismus  tam  vehemens  exortus  est,  ut  su¬ 
bito  cum  signis  apoplexiae  mortuus  sit.  Exami¬ 
natione  corporis  habita,  effusio  serosa  visa  est  sub 
tunica  arachnoidea.  Si  infantes  dysenteria  invadat, 
calomelas  medicamentum  tutissimum  erit,  caetera 
omnia  superat,  et  quanquam  libere  adhibitum,  nul¬ 
lam  tamen  excitat  irritationem,  eo  forsitan  quod 
intestina  infantum  muco  tenaci  obducta  sunt.  Res 
bene  nota  est  quocunque  modo  explicetur,  infan¬ 
tes  minus  affici  ab  hydrargyro,  quoad  effectas 
ejus  specificos,  quam  adultos,  et  tolerare  posse 
majorem  ejus  quantitatem  sine  ullo  periculo  vel 
incommodo.  Si  adsint  indicia  unde  judicari  pos¬ 
sit  hepar  affectum  esse  inflammatione  subacuta, 
purgatio  quotidiana  calomelane  et  oleo  ricini 
effecta,  balneum  tepidum,  et  anodyna,  prout  res 
postulat,  adhibita,  multum  prodesse  inveniun¬ 
tur.  Calomelas  et  oleum  ricini  sopiri  irritationem 

membranae  mucosae  et  corrigere  hepatis  secretio¬ 
nes  videntur  ;  dum  balneum  tepidum  aequalem 
distributionem  efficit  sanguinis,  et  praeterea  sudo¬ 
rem  eliciendo  minuit  quoque  irritationem.  Fieri 
autem  potest,  ut  hydrargyrus  hepar  afficiat  eodem 
modo  quo  glandulas  salivarias,  hoc  est,  ut  ejus 
vasa  stimulet  plus  quam  functio  secretionis  requirat. 
Hydrargyrum  in  stadio  ulcerationis  datum  inju¬ 
riosum  est,  quod  tamen  stadium,  febre  hectica, 
saltem  quae  distingui  possit,  non  semper  comita¬ 
tur.  Medicamenta  ex  hydrargyro  non  solum  inu¬ 
tilia  sunt  sed  forsitan  etiam  nocent,  si  existat  ema- 
ciatio,  et  si  lingua  rubra  sit  et  incrustata.  Pro¬ 
dest  detractio  sanguinis  non  solum  initio  morbi, 
sed  etiam  quum  ulcerationem  putetur  exortam, 
sanguinis  missio  multum  beneficii  aflfere  videtur, 
saltem  pro  tempore  ;  et  pauca  memorantur  exem¬ 
pla,  in  quibus  beneficium  fuit  diuturnum,  post  ve- 
sicatoria,  purgantia  lenia,  et  anodyna  adhibita. 
Oleum  terebinthinatum  cum  oleo  ricini  mistum 
optimum  est  medicamentum  in  hoc  morbo.  Le¬ 
niter  purgat  et  haemorrhagiam  sistere  putatur. 
Usum  terebinthinae  mutuati  sunt  medici  a  puerpe¬ 
rarum  curatione.  Membranam  mucosam  speciali¬ 
ter  efficere  videtur. 

Si  oriatur  dysenteria  in  regionibus  calidis,  cor¬ 
rectio  secretionum  et  excretionuin  praecipue  requi¬ 
ritur  ;  hic  enim  hepar  ab  initio  afficitur.  Usus 

Calomelanos  et  piluli  hydrargyri  cum  purgantibus 
lenioribus  in  his  casibus  indicatur.  Eadem  curatio 
convenit  iis  qui  usui  liquorum  inebriantium  dediti 
sint.  Si  morbus  sit  diu  moratus,  et  evacuatio  pen¬ 
dere  videatur  a  laxitate  in  vasis  intestinorum  extre¬ 
mis,  convenit  inter  omnes,  astringentia  esse  valde 
utilia,  adhibitis  subinde  laxantibus.  Pulvis  radicis 
rhei  satis  accommodatus  huic  morbi  stadio.  De¬ 
bilitas  inducta  a  morbo  diu  morato  curanda  est 
medicamentis  tonicis.  Sulphas  Quinae  est  optimum 
remedium  hujus  generis  quod  possidemus.  In  hoc 
stadio  vim  tonicam  dare  constitutioni  oportet,  quia 
morbi  sequelae  formidandae  sunt,  e.  g.  hydrops 
et  in  sensibus  praecipue,  marasmus.  Simul  cum 
tonicis  et  amaris  dandum  est  igitur  aliquid  vini, 
quod,  tamen,  prout  res  postulat,  regendum  est. 
Quod  attinet  ad  regimen,  maxima  cura  habenda 
est  ab  iis  qui  a  dysenteria  convalescunt :  calidis 
vestimentis  induti  esse  debent,  maximum  enim 
est  periculum,  ne  in  eundem  morbum  recidant. 
Nil  mirum,  quod  laesae  functiones  cutis  toti  cor¬ 
poris  habitui  noceant,  si  reputemus,  in  ea  sitas  esse 
extremitates  nervorum  sentientes.  Exhalationes 
hujus  organi  suppressas  sequitur  febris,  nisi  au¬ 
geatur  secretio  in  aliquo  alio,  quod  saepe  fit  in  re¬ 
nibus,  adeo  ut  defectus  ejus  in  cute  suppleatur. 
A7ix  satis  curae  generaliter  cutis  statui  habetur,  quod 
magis  mirandum  est,  quum  vel  equos  nostros  male 
curatos  putemus,  nisi  eorum  pelles  semper  nites- 

eant.  Beneficium  inde  ortum  manifestum  est,  cu- 
jus  tamen  rei  observatio  nobis  prorsus  inutilis  esse 
videtur.  Quoniam  igitur  notum  est  quantum  va¬ 
letudo  corporis  pendet  a  statu  cutis,  haud  opus  est 
quidquam  dicere  de  necessitate  functiones  ejus  pro¬ 
movendi,  et  praecipue  si  valetudo  non  sit  bona. 
Satis  sit,  igitur,  dicere  calorem  cutis  praecipuam 
medici  curam  mereri,  si  enim  aeger  non  indutus 
sit  vestimentis  solitis  calidioribus,  parum  fructus 
capiet  a  quovis  medicamento.  Indusium  igitur 
laneum  cum  fascia  ejusdem  materiei  circa  abdomen 
saepius  plicata  plurimum  prodesse  repertum  est. 


FINIS. 


